2021 წლის პირველ კვარტალში ქალაქ ქუთაისის მუნიციპალიტეტის საკრებულოში საჯარო

 ინფორმაციის მოთხოვნის თაობაზე შემოსული წერილობითი მომართვებისა და

განცხადებების შესრულების ზოგადი სტატისტიკა

 ქალაქ ქუთაისის მუნიციპალიტეტის საკრებულოში 2021 წლის პირველ კვარტალში შემოსულია სულ 10 წერილობითი მომართვა და განცხადება, რომელიც მოიცავს საჯარო ინფორმაციის მიწოდების თაობაზე 118 მოთხოვნას. ყველა მოთხოვნაზე პასუხი გაცემულია კანონით დადგენილი ვადების დაცვით.

 საანგარიშო პერიოდში, საჯარო მოთხოვნაზე უარის თქმის შემთხვევებს ადგილი არ ჰქონია.

 საჯარო ინფორმაციაში შესწორების შეტანის მიზნით, არცერთი მოთხოვნა არ შემოსულა.

2021 წლის პირველ კვარტალში, საჯარო ინფორმაციის დამუშავებისა და გაცემის შესახებ ქალაქ ქუთაისის მუნიციპალიტეტის საკრებულოს მიერ მიღებული გადაწყვეტილებები გასაჩივრებული არ არის. საქართველოს ზოგადი ადმინისტრაციული კოდექსის 49-ე მუხლის „ზ“ ქვეპუნქტის საფუძველზე, სასამართლოს მიერ საკრებულოსათვის ხარჯების გადახდის ვალდებულება დაკისრებული არ არის, შესაბამისად, ამ მიმართულებით, ქალაქ ქუთაისის მუნიციპალიტეტის ადგილობრივი ბიუჯეტიდან ხარჯები არ გაწეულა.

2021 წლის პირველ კვარტალში ქალაქ ქუთაისის მუნიციპალიტეტის საკრებულოს მიერ, საკუთარი სხდომის დახურვის თაობაზე, გადაწყვეტილება მიღებული არ არის.

 საჯარო ინფორმაციის მოთხოვნის დაკმაყოფილების შესახებ, სხვადასხვა დროს, გადაწყვეტილება მიღებული აქვს ქალაქ ქუთაისის მუნიციპალიტეტის საკრებულოს თავმჯდომარეს და ქალაქ ქუთაისის მუნიციპალიტეტის საკრებულოს აპარატის უფროსის მოვალეობის შემსრულებელს.

ქალაქ ქუთაისის მუნიციპალიტეტის საკრებულოს აპარატის

 მეორადი სტრუქტურული ერთეულის ხელმძღვანელი -

 სამდივნო განყოფილების უფროსი, საჯარო ინფორმაციის

 ხელმისაწვდომობის უზრუნველყოფაზე პასუხისმგებელი

 პირი, ცაგური პატარიძე